หุ้นปิดบวก13จุดวิ่งตามต่างประเทศ
ดัชนีตลาดหุ้นไทยปิดตลาดวันนี้ที่ระดับ 750.43 จุด เพิ่มขึ้น 13.15 จุดหรือ 1.78% ด้วยมูลค่าการซื้อขายทั้งสิ้น 17,405.60 ล้านบาท
31 พ.ค. 2553

ดัชนีตลาดหุ้นไทยปิดตลาดวันนี้ที่ระดับ 750.43 จุด เพิ่มขึ้น 13.15 จุดหรือ 1.78% ด้วยมูลค่าการซื้อขายทั้งสิ้น 17,405.60 ล้านบาท
นายพิชัย เลิศสุพงศ์กิจ ผู้อำนวยการฝ่ายการตลาดอาวุโส บล.ธนชาต เปิดเผยว่า ดัชนีหุ้นไทยที่พุ่งขึ้นกว่า 13 จุดเป็นผลมาจากการฟื้นตามตลาดหุ้นต่างประเทศ ซึ่งในช่วงจังหวะที่ตลาดหุ้นต่างประเทศเพิ่มขึ้นเป็นช่วงที่ตลาดหุ้นไทยหยุดทำการ ดังนั้นเมื่อหุ้นกลับมาเปิดในวันนี้จึงปรับตัวเพิ่มขึ้นตามด้วย
อย่างไรก็ตามการที่หุ้นทั่วโลกปรับตัวเพิ่มขึ้นเป็นผลมาจากรัฐบาลจีนยืนยันที่จะยังคงลงทุนในพันธบัตรของยุโรป ดังนั้นเมื่อจีนออกมายืนยันเช่นนี้จึงทำให้นักลงทุนมีความกล้าที่จะเข้ามาลงทุนในสินทรัพย์เสี่ยงเพิ่มขึ้นเห็นชัดเจนจากกรณีของการปรับตัวเพิ่มขึ้นของหุ้นในส่วนของสินค้าโภคภัณฑ์ ขณะที่ราคาน้ำมันก็ปรับทิศเพิ่มขึ้นชัดเจนจากที่ลงไปแตะที่ 65เหรียญสหรัฐต่อบาร์เรลขณะนี้ก็ขึ้นมาอยู่ที่ 74 หรียญสหรัฐต่อบาร์เรลแล้ว จึงทำให้เกิดแรงหนุนให้นักลงทุนหันกับมาลงทุนในหุ้นพลังงานมากขึ้น ชัดเจนกรณีของบริษัทปตท.เคมิคอล(PTTCH)ที่ติดอันดับหุ้นที่มีมูลค่าการซื้อขายมากสุดวันนี้โดยปิดที่ 94.25 บาทเพิ่มขึ้น5 บาท ด้วยมูลค่าการซื้อขายกว่า 1,336 ล้านบาท